ΓΡΑΠΤΗ ΕΡΩΤΗΣΗ E-1757/97 υποβολή: Josι Valverde Lσpez (PPE) προς την Επιτροπή (27 Μαΐου 1997)

Θέμα: Προώθηση της προσωπικής υπευθτυνότητας σε σχέση με τη μετάδοση του AIDS και ιατρική και κοινωνική υποστήριξη των ασθενών

Σύμφωνα με στοιχεία του Ευρωπαϊκού Κέντρου για την επιδημιολογική επίβλεψη του AIDS, κατά τη διάρκεια των πρώτων εννέα μηνών του 1996 διαπιστώθηκαν 17.778 νέα κρούσματα AIDS, ενώ από τότε που ξεκίνησε η επιδημία έχουν προσβληθεί από τη νόσο 167.021 άτομα.

Στους εξειδικευμένους ιατρικούς κύκλους προκαλεί κατάπληξη το γεγονός ότι οι εκστρατείες πρόληψης δεν είναι ευρύτερες και αποτελεσματικότερες, ώστε να προσφέρουν πραγματική ιατρική, ψυχολογική, κοινωνική και οικονομική βοήθεια και προσωπική παρακολούθηση σε κάθε ασθενή ή φορέα, προσφέροντας παράλληλα πληροφορίες και δημιουργώντας συνείδηση προσωπικής υπευθυνότητας για την αποφυγή της εξάπλωσης της επιδημίας.

Οι υγειονομικές δομές στην Ευρώπη μπορούν και πρέπει να γνωρίζουν τον τρόπο με τον οποίο θα πρέπει να μεταχειρισθούν τους υπάρχοντες ασθενείς και τους φορείς του ιού. Εντούτοις, αντί να εκτελούν αυτή την υγειονομική και κοινωνική λειτουργία, τα προγράμματα που έχουν τεθεί σε λειτουργία αποδυναμώνονται απευθυνόμενα σε όλον τον πληθυσμό με ένα μήνυμα καταστροφής, σαν να πρόκειται για θεϊκή τιμωρία για την οποία κανείς δεν μπορεί να κάνει τίποτα.

Θα μπορούσε η Επιτροπή να αναφέρει ποιά από τα προγράμματα που εγκρίθηκαν έχουν τον προαναφερθέντα προσανατολισμό;

Απάντηση του κ.Flynn εξ ονόματος της Επιτροπής (16 Ιουνίου 1997)

Με την απόφαση 647/96/ΕΚ της 29ης Μαρτίου 1996 ((ΕΕ L 95 16.4.1996. )) το Κοινοβούλιο και το Συμβούλιο ενέκριναν το κοινοτικό πρόγραμμα δράσης για την πρόληψη του ΑΙDS και ορισμένων άλλων μεταδοτικών νόσων (1996-2000). Το πρόγραμμα αυτό προβλέπει ένα συγκεκριμένο αριθμό ενεργειών και μέτρων που αποσκοπούν στο να προσδώσουν μια πρόσθετη κοινοτική διάσταση και προστιθέμενη αξία στην πρόληψη του AIDS. Oι ενέργειες του προγράμματος ομαδοποιούνται σε τέσσερις κύριους τομείς:

- παρακολούθηση και έλεγχος των μεταδοτικών νόσων, με στόχο τη συμβολή στη βελτίωση των δεδομένων σχετικά με τις μεταδοτικές νόσους και το συντονισμό των συστημάτων παρακολούθησης 7

- καταπολέμηση της μετάδοσης του ιού της ανοσοποιητικής ανεπάρκειας (VHI) και άλλων νόσων οι οποίες μεταδίδονται με τη σεξουαλική επαφή, και συγκεκριμένα όσον αφορά τις επικίνδυνες προσωπικές επιλογές (χρήση ναρκωτικών, πορνεία, σεξουαλικές σχέσεις που ενέχουν υψηλό βαθμό κινδύνου) ή ιδιαίτερες συγκυρίες (φυλακές,ταξίδια) 7

- ενημέρωση,εκπαίδευση και κατάρτιση 7

- αρωγή προσαρμοσμένη στις ανάγκες των ατόμων τα οποία έχουν προσβληθεί από το VHΙ/AIDS και καταπολέμηση κάθε διάκρισης εις βάρος τους.

Ακολουθώντας τα βήματα των εθνικών πολιτικών πρόληψης του AIDS, το πρόγραμμα κοινοτικής δράσης δίνει ιδιαίτερη προσοχή στην επιδημιολογία της νόσου ανάλογα με τους τρόπους μετάδοσης, στην πρόληψη της μετάδοσης στις ομάδες των πιο εκτιθέμενων ατόμων, καθώς και στην ενίσχυση των οροθετικών ατόμων. Ωστόσο, η στρατηγική αυτή δεν αποκλείει την κατάλληλη ενημέρωση και εκπαίδευση του κοινού και ειδικότερα των νέων.

Όσον αφορά τα σχέδια που υποστηρίζει το πρόγραμμα, το πιο μεγάλο μέρος αυτών εγγράφεται στους προσανατολισμούς τους οποίους προτείνει ο αξιότιμος βουλευτής.

Σε συμπλήρωση της απάντησης αυτής, η Επιτροπή του διαβιβάζει τον κατάλογο των σχεδίων τα οποία χρηματοδοτήθηκαν το 1996 καθώς και την έκθεση της Επιτροπής ((Έγγρ. COM(96)720 τελικό. )) στο Συμβούλιο και στο Κοινοβούλιο σχετικά με την εφαρμογή του σχεδίου δράσης «Η Ευρώπη κατά του AIDS 1994-1995».